**Izziņa par atzinumos sniegtajiem iebildumiem**

**par Ministru kabineta noteikumu projektu “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība””**

**(VSS-752)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2019. gada 16.oktobrī |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu**  | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta galīgā redakcija** |
|  | 1. Aizstāt 29.1. apakšpunkta ievaddaļā skaitli un vārdu “5.pielikums” ar vārdiem un skaitļiem “atbilstoši Eiropas Komisijas 2019. gada 19. februāra Īstenošanas regulas (ES) Nr. 2019/290, ar ko nosaka elektrisko un elektronisko iekārtu ražotāju reģistrēšanas un ziņošanas formātu, (turpmāk – Regula Nr.2019/290) 2.pielikumam, izņemot papildu informācijas elementus, kuri Regulas Nr.2019/290 2.pielikumā ir apzīmēti ar “M\*”.
 | **Tieslietu ministrija:**1. Vēršam uzmanību, ka Eiropas Komisijas 2019. gada 19. februāra Īstenošanas regulas (ES) Nr. 2019/290, ar ko nosaka elektrisko un elektronisko iekārtu ražotāju reģistrēšanas un ziņošanas formātu (turpmāk – Regula), II pielikumā, kurā noteikts formāts, kādā dalībvalsts reģistram ziņo par dalībvalstī tirgū laistajām EEI, ir ietverta norāde uz Eiropas Parlamenta un Padomes 2012. gada 4. jūlija Direktīvas 2012/19/ES par elektrisko un elektronisko iekārtu atkritumiem (EEIA) (turpmāk – Direktīva 2012/19/ES) prasībām, kas attiecināmas uz privātpersonām. Direktīvas 2012/19/ES prasības ir cita starpā pārņemtas spēkā esošajos noteikumos.

Regulas 2. panta 1. punkts nosaka, ka *“[d]alībvalstis nodrošina, ka saskaņā ar Direktīvas 2012/19/ES 16. panta 1. punktu izveidotajos reģistros tiek izmantots II pielikumā norādītais formāts, kādā ražotāji vai to pilnvarotie pārstāvji, ja tādi ir iecelti saskaņā ar Direktīvas 2012/19/ES 17. pantu, ziņo reģistram datus, kas saistīti ar šajā dalībvalstī tirgū laistajām EEI”.* Saskaņā ar Līguma par Eiropas Savienības darbību 288. panta otro daļu “*regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.”* Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad, dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml.Eiropas Savienības Tiesa ir atzinusi, ka, ja regula prasa tās piemērošanai nodrošinošu nacionālā tiesību akta pieņemšanu, atsevišķos gadījumos tomēr var tikt pieļauta regulu teksta daļu inkorporēšana nacionālajos tiesību aktos (kā piemēru skatīt lietu Nr. 272/83 Komisija v. Itālija). Tomēr norādām, ka šis gadījums attaisnots vienīgi ar indivīdu interesēm saņemt tiem adresētu saskaņotu un labi uztveramu tiesību aktu, un regulu tiešā piemērojamība nepieļauj citus izņēmumus.Ņemot vērā, ka Regulas II pielikumā ir iekļauta norāde uz Direktīvas 2012/19/ES prasībām, kas jau ir pārņemtas Latvijas tiesību sistēmā, un Latvija nav izvēlējusies prasīt, lai tiktu sniegti papildu informācijas elementi, kas kā tādi identificēti Regulas II pielikumā noteiktajā formātā, šajā gadījumā lietderīgāk būtu ieviest Regulas II pielikumā noteikto formātu spēkā esošajos noteikumos (spēkā esošo noteikumu 5. pielikumā), tā nodrošinot saskaņotu un privātpersonai uztveramu tiesību aktu.Tādējādi lūdzam izvērtēt iespēju Regulas II pielikumā noteikto formātu, kādā dalībvalsts reģistram ziņo par dalībvalstī tirgū laistajām elektriskām un elektroniskām iekārtām, iekļaut spēkā esošo noteikumu 5. pielikumā, tā tieši ieviešot Regulas II pielikuma prasības un atvieglojot minētā Regulas pielikuma prasību piemērošanu praksē.Lūdzam arī attiecīgi precizēt projekta anotācijas I sadaļas 2. punktā iekļauto skaidrojumu par Regulas II pielikuma prasību ieviešanu Latvijā.  | **Iebildums ir ņemts vērā. Izdarīto grozījumu rezultātā ir mainījusies noteikumu projekta punktu numerācija.** | **3.Izteikt noteikumu 5.pielikuma 1.punktu šādā redakcijā:**“1. Informācija par iekārtu ražotāju, iekārtu ražotāja pilnvarotu pārstāvi vai iekārtu atkritumu apsaimniekotāju (ja šo ziņojumu iesniedz iekārtu atkritumu apsaimniekotājs, šajā punktā minēto informāciju sniedz atsevišķi par katru iekārtu ražotāju vai tā pilnvarotu pārstāvi, ar kuru tam ir noslēgts līgums par iekārtu atkritumu apsaimniekošanu):

|  |  |  |
| --- | --- | --- |
| 1.1. | firma (ja iekārtu ražotājs vai iekārtu ražotāja pilnvarotais pārstāvis ir juridiska persona):  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1.2.  | Vārds, uzvārds (ja iekārtu ražotājs vai iekārtu ražotāja pilnvarotais pārstāvis ir fiziska persona): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1.3. | Ja ziņojumu iesniedz iekārtu atkritumu apsaimniekotājs: |  |
| 1.3.1. | Iekārtu atkritumu apsaimniekotāja firma: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1.3.2. | Iekārtu ražotāja vai iekārtu ražotāja pilnvarotā pārstāvja firma vai vārds un uzvārds, kurā vārdā tiek iesniegts ziņojums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1.4.  | Iekārtu ražotāja, iekārtu ražotāja pilnvarotā pārstāvja vai iekārtu atkritumu apsaimniekotāja reģistrācijas numurs Uzņēmumu reģistrā: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1.5. | Iekārtu ražotāja, iekārtu ražotāja pilnvarotā pārstāvja vai iekārtu atkritumu apsaimniekotāja kontaktpersona attiecībā uz šā ziņojuma iesniegšanu (vārds, uzvārds, tālruņa numurs, e-pasta adrese): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

”4. Izteikt 5. pielikuma teikumu “Apliecinu, ka ziņojumā norādītā informācija ir pilnīga un patiesa.” šādā redakcijā “Ar šo paziņoju, ka šajā dokumentā sniegtās ziņas ir patiesas un atspoguļo precīzu informāciju par to, kāda veida elektriskās un elektroniskās iekārtas minētais ražotājs ir laidis Latvijas tirgū”.  |
| **2.** | 1. Aizstāt 29.1. apakšpunkta ievaddaļā skaitli un vārdu “5.pielikums” ar vārdiem un skaitļiem “atbilstoši Eiropas Komisijas 2019. gada 19. februāra Īstenošanas regulas (ES) Nr. 2019/290, ar ko nosaka elektrisko un elektronisko iekārtu ražotāju reģistrēšanas un ziņošanas formātu, (turpmāk – Regula Nr.2019/290) 2.pielikumam, izņemot papildu informācijas elementus, kuri Regulas Nr.2019/290 2.pielikumā ir apzīmēti ar “M\*”.
2. Aizstāt 30.punktā skaitli un vārdu “5.pielikumam” ar vārdiem un skaitļiem “Regulas Nr.2019/290 2.pielikumam”.

5. Svītrot noteikumu 5.pielikumu. | **Tieslietu ministrija:**2.Ņemot vērā šī atzinuma 1. iebildumu par nepieciešamību ieviest Regulas II pielikuma prasības spēkā esošajos noteikumos, lūdzam svītrot projekta 1., 2. un 5. punktu. | **Iebildums ir ņemts vērā. Noteikumu projekta 1.un 2.punkts ir svītroti, bet 5.punkts ir izteikts jaunā redakcijā. Izdarīto grozījumu rezultātā ir mainījusies noteikumu projekta punktu numerācija.** |  |
| **3.** | 3.Papildināt noteikumus ar 30.1 punktu šādā redakcijā: “30.1 Šo noteikumu 29.punktā un 30.punktā minētā persona ir atbildīga par savlaicīgu un patiesu šo noteikumu 29.punktā vai 30.punktā minēto ziņojumu ievadīšanu elektrisko un elektronisko iekārtu ražotāju reģistra datubāzē. Šo noteikumu 29.punktā un 30.punktā minētajai personai ir tiesības mainīt elektrisko un elektronisko iekārtu ražotāju reģistra datubāzē ievadīto šo noteikumu 29.punktā vai 30.punktā minēto ziņojumu 10 darba dienu laikā no attiecīgā ziņojuma ievadīšanas elektrisko un elektronisko iekārtu ražotāju reģistra datubāzē.” | **Tieslietu ministrija:**3.Lūdzam izvērtēt projekta 3. punktā izteiktā 30.1 punkta pirmā teikuma nepieciešamību un pamatotību, izvērtējot tā atbilstību spēkā esošo noteikumu 1. punktā noteiktajam tvērumam. Vēršam arī uzmanību, ka minētā teikuma nosacījumiem iespējams nav juridiskās slodzes, jo nav skaidrs, kāda veida tiesiskās sekas iestājas gadījumā, ja persona neievada savlaicīgi un patiesi spēkā esošo noteikumu 29. un 30. punktā minēto ziņojumu elektrisko un elektronisko iekārtu ražotāju reģistra datubāzē. Turklāt atbildība par minētā pienākuma neizpildi nav paredzama spēkā esošajos noteikumos, ņemot vērā to tvērumu, bet būtu nosakāma (vai, iespējams, jau ir noteikta) citā normatīvajā aktā. Līdzīgi lūdzam izvērtēt arī projekta 3. punktā izteiktā 30.1 punkta otrā teikuma nepieciešamību un pamatotību, jo uzskatām, ka minēto regulējumu var “apiet”, iesniedzot jaunu ziņojumu. | **Iebildums ir ņemts vērā. Izdarīto grozījumu rezultātā ir mainījusies noteikumu projekta punktu numerācija.** | 1. Papildināt noteikumus ar 30.1 punktu šādā redakcijā: “30.1 Elektrisko un elektronisko iekārtu ražotāju reģistrs nodrošina, ka šo noteikumu 29.punktā un 30.punktā minētā persona ievada elektrisko un elektronisko iekārtu ražotāju reģistra datubāzē šo noteikumu 29.punktā vai 30.punktā minēto ziņojumu tikai vienu reizi. Šo noteikumu 29.punktā un 30.punktā minētajai personai ir tiesības mainīt elektrisko un elektronisko iekārtu ražotāju reģistra datubāzē ievadīto šo noteikumu 29.punktā vai 30.punktā minēto ziņojumu 10 darba dienu laikā no attiecīgā ziņojuma ievadīšanas elektrisko un elektronisko iekārtu ražotāju reģistra datubāzē.”Noteikumu projekta anotācijas I.sadaļas 2.punktā rindkopas “Pašreizējā situācija un problēmas, kuru risināšanai tiesību akta projekts izstrādāts:” 2.apakšpunkts ir precizēts šādā redakcijā:1. “Praksē piemērojot MK noteikumus Nr.388, Vides aizsardzības un reģionālās attīstības ministrija (turpmāk – VARAM) ir konstatējusi, ka iekārtu ražotāji un to pilnvaroti pārstāvji vairākkārtīgi precizē MK noteikumu Nr.388 29. un 30.punktā minētajos ziņojumos ietverto informāciju pēc tam, kad tā ir iesniegta ražotāju reģistrā, kā arī atkārtoti iesniedz MK noteikumu Nr.388 29.un 30.punktā ziņojumus. Tāpēc MK noteikumos Nr.388 ir nepieciešams noteikt, ka elektrisko un elektronisko iekārtu ražotāju reģistrs nodrošina, ka MK noteikumu Nr.388 29.punktā un 30.punktā minēto ziņojumu elektrisko un elektronisko iekārtu ražotāju reģistra datu bāzē ievada tikai vienu reizi, savukārt MK noteikumu Nr.388 29.punktā un 30.punktā minētajai personai ir tiesības mainīt elektrisko un elektronisko iekārtu ražotāju reģistra datubāzē ievadīto šo noteikumu 29.punktā vai 30.punktā minēto ziņojumu 10 darba dienu laikā no attiecīgā ziņojuma ievadīšanas elektrisko un elektronisko iekārtu ražotāju reģistra datubāzē.”

Noteikumu projekta anotācijas I.sadaļas 2.punktā rindkopas “Tiesiskā regulējuma mērķis un būtība:” 2.apakšpunkts ir precizēts šādā redakcijā:“2) noteikumu projektā tiek noteikts, ka elektrisko un elektronisko iekārtu ražotāju reģistrs nodrošina, ka MK noteikumu Nr.388 29.punktā un 30.punktā minēto ziņojumu elektrisko un elektronisko iekārtu ražotāju reģistra datu bāzē ievada tikai vienu reizi. Tiek arī noteikts, ka MK noteikumu Nr.388 29.punktā un 30.punktā minētajai personai ir tiesības mainīt elektrisko un elektronisko iekārtu ražotāju reģistra datubāzē ievadīto šo noteikumu 29.punktā vai 30.punktā minēto ziņojumu 10 darba dienu laikā no attiecīgā ziņojuma ievadīšanas elektrisko un elektronisko iekārtu ražotāju reģistra datubāzē.” |
| **4.** | 1. Noteikumi stājas spēkā 2020.gada 1.janvārī.
 | **Tieslietu ministrija:**4.Lūdzam atkārtoti izvērtēt projekta 7. punktā paredzētā nosacījuma (“Noteikumi stājas spēkā 2020. gada 1. janvārī”) savstarpēju saskaņotību ar projekta 4. punktā izteiktā 43. un 44. punkta nosacījumiem, izvērtējot iespējamu pretrunu starp minētajiem punktiem un nepieciešamības gadījumā precizējot projektu. | **Iebildums ir ņemts vērā. Izdarīto grozījumu rezultātā ir mainījusies noteikumu projekta punktu numerācija.** | **Noteikumu projekta 7.punkts svītrots.** |
| **5.** | Noteikumu projekta anotācijas I sadaļas 2. punkta 3. apakšpunkts:3)Lai nodrošinātu Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 5.panta 1.punkta b. un c. apakšpunkta nosacījumu ievērošanu, MK noteikumu Nr.388 6.pielikumā tiek svītrota prasība norādīt personas kodu. “ | **Tieslietu ministrija:** 5.Lūdzam precizēt noteikumu projekta anotācijas I sadaļas 2. punkta 3. apakšpunktu, norādot, ka spēkā esošo noteikumu 7. pielikumā, nevis 6. pielikumā tiek svītrota prasība norādīt personas kodu.  | **Iebildums ir ņemts vērā.**  | Noteikumu projekta anotācijas I sadaļas 2. punkta 3. apakšpunkts precizēts šādā redakcijā:Lai nodrošinātu Eiropas Parlamenta un Padomes 2016. gada 27. aprīļa Regulas 2016/679/ES par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 5. panta 1. punkta “b.” un “c.” apakšpunkta nosacījumu ievērošanu, MK noteikumu Nr. 388 7. pielikumā tiek svītrota prasība norādīt personas kodu.  |
| **6.** | Lai nodrošinātu MK noteikumu Nr. 388 minēto ziņojumu sagatavošanu par 2020. gadu un turpmākajiem gadiem atbilstoši iekārtu klasifikācijai, kura ir spēkā no 2018. gada 15. augusta, ir nepieciešams precizēt MK noteikumu Nr. 388 5.un 6. pielikumu, attiecīgi iekļaujot tajos pašreiz spēkā esošās iekārtu kategorijas. | **Ekonomikas ministrija (priekšlikums)**MK noteikumu Nr.388 grozījumu anotācijas 1.sadaļas 2.punkta “Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība” 3) apakšpunktā “Tiesiskā regulējuma mērķis un būtība” tiek norādīts, ka, lai nodrošinātu MK noteikumu Nr.388 grozījumos minēto ziņojumu sagatavošanu par 2020.gadu un turpmākajiem gadiem atbilstoši iekārtu klasifikācijai, kura ir spēkā no 2018.gada 15.augusta, ir nepieciešams precizēt MK noteikumu Nr.388 grozījumu 5. un 6.pielikumu, attiecīgi iekļaujot tajos pašreiz spēkā esošās iekārtu kategorijas, taču, saskaņā ar MK noteikumu Nr.388 grozījumu 5.punktu tiek paredzēts no noteikumu projekta svītrot 5.pielikumu, to aizstājot ar Eiropas Komisijas 2019.gada 19.februāra Īstenošanas regulu (ES) Nr.2019/290 (turpmāk – Regulas Nr.2019/290), ar ko nosaka elektrisko un elektronisko iekārtu ražotāju reģistrēšanas un ziņošanas formātu (2.pielikums).Atbilstoši augstāk minētajam, lūdzam redakcionāli precizēt MK noteikumu Nr.388 grozījumu sākotnējās ietekmes novērtējuma ziņojumu (anotāciju) nosakot, ka 5.pielikumu nepieciešams aizstāt ar Regulas Nr.2019/290 2.pielikumu, savukārt MK noteikumu Nr.388 grozījumu projektu papildināt ar punktu par 6.pielikuma grozījumu nepieciešamību. | **Priekšlikums ir ņemts vērā.**  | Noteikumu projekta anotācijas I. sadaļas 2. punktā rindkopas “Tiesiskā regulējuma mērķis un būtība:” 3.apakšpunkts ir precizēts šādā redakcijā:Lai nodrošinātu MK noteikumu Nr. 388 minēto ziņojumu sagatavošanu par 2020. gadu un turpmākajiem gadiem atbilstoši iekārtu klasifikācijai, kura ir spēkā no 2018. gada 15. augusta, ir nepieciešams precizēt MK noteikumu Nr. 388 7. pielikumu, attiecīgi iekļaujot tajā pašreiz spēkā esošās iekārtu kategorijas. |

|  |
| --- |
| Atbildīgā amatpersona:   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (paraksts) |

I. Doniņa

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas

vecākā eksperte